ফ্রিডম অ্যাট মিডনাইট (টিভি ধারাবাহিক)

***ফ্রিডম অ্যাট মিডনাইট*** একটি ভারতীয় হিন্দি-ভাষী ঐতিহাসিক নাটক ওয়েব ধারাবাহিক, যা ২০২৪ সালে মুক্তি পায়। এটি সনি লিভ প্ল্যাটফর্মে স্ট্রিমিংয়ের জন্য উপলব্ধ। ধারাবাহিকটি ডোমিনিক ল্যাপিয়ের ও ল্যারি কলিন্স রচিত একই নামের বই অবলম্বনে তৈরি। নিখিল আডবানি কর্তৃক নির্মিত ও পরিচালিত এই ধারাবাহিকটি ১৯৪৭ সালের ভারত বিভাজনের জটিল ঘটনাপ্রবাহ গভীরভাবে তুলে ধরে।

ধারাবাহিকটির প্রথম মৌসুম ২০২৪ সালের ১৫ নভেম্বর দর্শকের কাছে পৌঁছে যায় এবং একই মাসের শেষভাগেই দ্বিতীয় মৌসুম নির্মাণের ঘোষণা আসে।

## কুশীলব ও চরিত্র
* সিদ্ধান্ত গুপ্ত জওহরলাল নেহেরু চরিত্রে
* চিরাগ বৈরা মহাত্মা গান্ধী চরিত্রে
* রাজেন্দ্র চাওলা সরদার বল্লভভাই পটেল চরিত্রে
* লুক ম্যাকগিবনি লর্ড লুই মাউন্টব্যাটেন চরিত্রে
* কর্ডেলিয়া বুগেজা এডউইনা মাউন্টব্যাটেন চরিত্রে
* মালিশকা মেন্ডনসা সরোজিনী নাইডু চরিত্রে
* আরিফ জাকারিয়া মুহাম্মদ আলী জিন্নাহ চরিত্রে
* পাওয়ান চোপড়া মৌলানা আবুল কালাম আজাদ চরিত্রে
* ইরা দুবে ফাতেমা জিন্নাহ চরিত্রে
* রাজেশ কুমার লিয়াকত আলী খান চরিত্রে
* কে.সি. শঙ্কর ভি.পি. মেনন চরিত্রে
* অ্যান্ড্রু কলাম ক্লিমেন্ট অ্যাটলি চরিত্রে
* অ্যালিস্টেয়ার ফিনলে আর্চিবল্ড ওয়েভেল চরিত্রে
* এড রবিনসন জর্জ অ্যাবেল চরিত্রে
* রিচার্ড ম্যাডিসন হেস্টিংস ইসমে চরিত্রে
* রিচার্ড টিভারসন স্যার সিরিল র্যাডক্লিফ চরিত্রে
* অহল্যা শেট্টি ইন্দিরা গান্ধী চরিত্রে
* গাই পিনসেন্ট ষষ্ঠ জর্জ চরিত্রে
* অনুবাব পাল হোসেন শহীদ সোহরাওয়ার্দী চরিত্রে
* সাইমন ফেল্ডার ইভান মেরেডিথ জেনকিন্স চরিত্রে
* রিচার্ড টিভারসন সিরিল র্যাডক্লিফ চরিত্রে (২য় মৌসুম)
* কাইজাদ কোটওয়াল হরি সিং চরিত্রে (২য় মৌসুম)
* অনুরাগ ঠাকুর মদনলাল পাহওয়া চরিত্রে (২য় মৌসুম)
* অভিষেক ব্যানার্জী হিন্দু দাঙ্গাকারী নেতা চরিত্রে

## পর্ব

## মুক্তি
*ফ্রিডম অ্যাট মিডনাইট*-এর প্রথম টিজার বা দর্শনী ২০২৪ সালের ৩০ জুলাই প্রকাশ করা হয়।

## সমালোচকদের প্রতিক্রিয়া
### ১ম মৌসুম
এনডিটিভির সমালোচক সৈবাল চট্টোপাধ্যায় ধারাবাহিকটির অভিনয়ের ভূয়সী প্রশংসা করে ৫-এর মধ্যে ৪ তারকা রেটিং দেন। তাঁর মতে, "*ফ্রিডম অ্যাট মিডনাইট* কোনো তারকাখচিত প্রযোজনা নয়; বরং এতে যে শিল্পীরা অংশ নিয়েছেন, তারা কঠোর পরিশ্রম ও দৃঢ় আত্মবিশ্বাসের সাথে ইতিহাসের বিশাল চরিত্রগুলোর প্রাণ সঞ্চার করেছেন।" *[[দ্য ইন্ডিয়ান এক্সপ্রেস]]*-এর শুভ্রা গুপ্ত ২.৫ তারকা দিয়ে মন্তব্য করেন, "...বিস্তৃত, অথচ দ্রুতগতিসম্পন্ন—নিখিল আডবানির এই ধারাবাহিকটি ভারত ও পাকিস্তানের জন্মকাহিনিকে প্রাণবন্ত করে তোলে। এটি নেহেরুর মর্মস্পর্শী ভাষণে অমর হয়ে থাকা সেই মধ্যরাতের মুহূর্তেরই স্পর্শে গড়ে উঠেছে।" *[[ইন্ডিয়া টুডে]]*-এর অরুশি জৈন ৫-এর মধ্যে ৪ তারকা দিয়ে পর্যবেক্ষণ করেন, "নিখিল আডবানির এই ধারাবাহিকে গল্প বলার একটি হালকা-পাতলা, অনায়াস ভঙ্গি রয়েছে, যা ধীরে ধীরে জমে উঠা নানা সূত্রকে এক সুতোয় গাঁথে। সংলাপ এবং অভিনয় দর্শকের আবেগের তারে কার্যকরভাবে আঘাত করে।" স্ক্রল.ইন-এর নন্দিনী রামনাথ তাঁর পর্যালোচনায় লিখেন, "*ফ্রিডম অ্যাট মিডনাইট* সেই ধরনের অনুষ্ঠান নয়, যা স্বাধীনতা দিবসে হাতে তেরঙ্গা পতাকা আর বুকভরা উল্লাস নিয়ে দেখবেন। ১৯৪৭ সালে ব্রিটিশ শাসনের অবসান নিয়ে গর্ববোধের চেয়ে বরং..." *[[হিন্দুস্তান টাইমস]]*-এর দেবাংশ শর্মা লিখেন, "নিখিল আডবানির এই যুগ-নির্ভর নাটকটি ভারতের স্বাধীনতা ও বিভাজনের পথরেখা অনুসরণ করে। এই বিস্তৃত ও বহুস্তরীয় ধারাবাহিকটি যেন *[[দ্য ক্রাউন (টিভি ধারাবাহিক)|দ্য ক্রাউন]]*-এর ভারতীয় সংস্করণ।" ফার্স্টপোস্ট-এর বিনামরা মাথুর উল্লেখ করেন, "পরিচালক তারকা জগতের দিকে না ঝুঁকে একটি ভিন্ন পথ বেছে নেওয়ায় প্রশংসার দাবিদার; তবে তার গড়া দলটি এই অনুষ্ঠানের ক্ষেত্রে সফল এবং ব্যর্থ—দুই-ই।"

### ২য় মৌসুম
*[[দ্য ইন্ডিয়ান এক্সপ্রেস]]*-এর শুভ্রা গুপ্ত ধারাবাহিকটির দ্বিতীয় মৌসুমকে ৫-এর মধ্যে ৩.৫ তারকা দিয়ে লিখেন, "*ফ্রিডম অ্যাট মিডনাইট*-এর এই মৌসুমটি দেখে আমি মুগ্ধ। এটি নিজস্ব সুর অক্ষুণ্ণ রাখতে পেরেছে—বিষয়ের গুরুত্ব অনুযায়ী গম্ভীর, অথচ অতিরিক্ত ভারী নয়, বরং কিছুটা হালকা মিশ্রণে সজ্জিত। বছরের শুরুতেই এটি আমার প্রিয়তমের তালিকায় জায়গা করে নিয়েছে।" *[[এনডিটিভি]]*-এর রাধিকা শর্মা ৫-এর মধ্যে ৪ তারকা দিয়ে বলেন, "সনি লিভের এই ধারাবাহিকের দ্বিতীয় মৌসুমটি প্রথম মৌসুমের মতোই জটিল এবং প্রায় সম্পূর্ণভাবে এক নিশ্বাসে দেখার মতো।" *[[রেডিফ.কম]]*-এর দীপা গাহলোত ৩/৫ রেটিং দিয়ে মন্তব্য করেন, "*ফ্রিডম অ্যাট মিডনাইট ২*-এর কোনো রাজনৈতিক উদ্দেশ্য আছে কিনা, অথবা এতে একপেশে দৃষ্টিভঙ্গি দেখা যাবে কিনা, তা সম্পূর্ণ নির্ভর করে দর্শক নিজে কোন দলে রয়েছেন তার ওপর।" *[[দ্য হলিউড রিপোর্টার ইন্ডিয়া]]*-এর রাহুল দেসাই উল্লেখ করেন, "বিভাজন-উত্তর রাজনীতির জটিল জগতে নিখিল আডবানির উচ্চাকাঙ্ক্ষী এই ডুবের দ্বিতীয় পর্বটি বৃহদাকার, প্রখর, পূর্ণাঙ্গ এবং একদম ঝকঝকে কুশীলব দল দ্বারা পরিচালিত।" *[[হিন্দুস্তান টাইমস]]*-এর অভিমন্যু মাথুর ৫-এর মধ্যে ৪ তারকা দিয়ে বলেন, "*ফ্রিডম অ্যাট মিডনাইট*-এর সাফল্য এর মধ্যেই নিহিত যে এটি কোনো ঐতিহাসিক মহাকাব্যের বদলে এক মানবিক নাটক হিসেবে উপস্থাপিত হতে পেরেছে। ঝুঁকি অনেক বেশি, কিন্তু দর্শকের দৃষ্টি সব সময় ঝুঁকির সামনে থাকা চরিত্রগুলোর দিকেই নিবদ্ধ থাকে, কোনো বৃহত্তর জাতির প্রতিচ্ছবির দিকে নয়।" *[[দ্য হিন্দু]]*-এর অনুজ কুমার পর্যবেক্ষণ করেন, "এই ধারাবাহিকটি তীব্র, চিন্তা-উদ্রেককারী, কিন্তু ঘটনা ও উত্তেজনা সৃষ্টিকারী চরিত্রগুলো চিত্রণে সতর্ক। এটি রাজনৈতিক আইকনগুলোকে মানবিক করে তোলে এবং সময়কে বদলে দেওয়া তাদের সিদ্ধান্তগুলোকে যথাযথ প্রেক্ষাপটে রাখে।"

## তথ্যসূত্র

## বহিঃসংযোগ
* 
* ''ফ্রিডম অ্যাট মিডনাইট'' সনি লিভ-এ

বিষয়শ্রেণী:২০২০-এর দশকের নাট্যধর্মী টেলিভিশন ধারাবাহিক
বিষয়শ্রেণী:২০২০-এর দশকের রাজনৈতিক টেলিভিশন ধারাবাহিক
বিষয়শ্রেণী:২০২৪-এর ভারতীয় টেলিভিশন ধারাবাহিকের প্রারম্ভ
বিষয়শ্রেণী:ক্লিমেন্ট অ্যাটলি
বিষয়শ্রেণী:ষষ্ঠ জর্জের সাংস্কৃতিক চিত্রণ
বিষয়শ্রেণী:ইন্দিরা গান্ধীর সাংস্কৃতিক চিত্রণ
বিষয়শ্রেণী:জওহরলাল নেহেরুর সাংস্কৃতিক চিত্রণ
বিষয়শ্রেণী:লর্ড মাউন্টব্যাটেনের সাংস্কৃতিক চিত্রণ
বিষয়শ্রেণী:মহাত্মা গান্ধীর সাংস্কৃতিক চিত্রণ
বিষয়শ্রেণী:মুহাম্মদ আলী জিন্নাহর সাংস্কৃতিক চিত্রণ
বিষয়শ্রেণী:সরদার বল্লভভাই পটেলের সাংস্কৃতিক চিত্রণ
বিষয়শ্রেণী:ফাতেমা জিন্নাহ
বিষয়শ্রেণী:হিন্দি-ভাষার টেলিভিশন অনুষ্ঠান
বিষয়শ্রেণী:হিন্দি-ভাষার ওয়েব ধারাবাহিক
বিষয়শ্রেণী:ঐতিহাসিক নাট্যধর্মী টেলিভিশন ধারাবাহিক
বিষয়শ্রেণী:হোসেন শহীদ সোহরাওয়ার্দী
বিষয়শ্রেণী:ভারতীয় নাট্যধর্মী টেলিভিশন ধারাবাহিক
বিষয়শ্রেণী:ভারতীয় নাট্যধর্মী ওয়েব ধারাবাহিক
বিষয়শ্রেণী:ভারতীয় ঐতিহাসিক টেলিভিশন ধারাবাহিক
বিষয়শ্রেণী:লিয়াকত আলী খান
বিষয়শ্রেণী:পাকিস্তান আন্দোলন
বিষয়শ্রেণী:কাল্পনিক গল্পে ভারত বিভাজন
বিষয়শ্রেণী:রাজনৈতিক নাট্যধর্মী টেলিভিশন ধারাবাহিক
বিষয়শ্রেণী:সরোজিনী নাইডু
বিষয়শ্রেণী:সনি লিভ-এর মৌলিক অনুষ্ঠান
বিষয়শ্রেণী:উপন্যাসভিত্তিক টেলিভিশন ধারাবাহিক
বিষয়শ্রেণী:সনি পিকচার্স টেলিভিশনের টেলিভিশন ধারাবাহিক
বিষয়শ্রেণী:১৯৪০-এর দশকে অবস্থিত টেলিভিশন ধারাবাহিক
বিষয়শ্রেণী:১৯৪৬ সালে অবস্থিত টেলিভিশন ধারাবাহিক
বিষয়শ্রেণী:১৯৪৭ সালে অবস্থিত টেলিভিশন ধারাবাহিক
বিষয়শ্রেণী:১৯৪৮ সালে অবস্থিত টেলিভিশন ধারাবাহিক
বিষয়শ্রেণী:ব্রিটিশ রাজে অবস্থিত টেলিভিশন ধারাবাহিক
বিষয়শ্রেণী:ভারতীয় স্বাধীনতা আন্দোলনে অবস্থিত টেলিভিশন ধারাবাহিক
বিষয়শ্রেণী:দিল্লিতে অবস্থিত টেলিভিশন ধারাবাহিক
বিষয়শ্রেণী:পাঞ্জাব, ভারতে অবস্থিত টেলিভিশন ধারাবাহিক
বিষয়শ্রেণী:পশ্চিমবঙ্গে অবস্থিত টেলিভিশন ধারাবাহিক
বিষয়শ্রেণী:মহাত্মা গান্ধী হত্যাকাণ্ড বিষয়ক রচনা
বিষয়শ্রেণী:প্রকৃত ঘটনা ভিত্তিক টেলিভিশন ধারাবাহিক
বিষয়শ্রেণী:প্রধানমন্ত্রীদের নিয়ে টেলিভিশন ধারাবাহিক
বিষয়শ্রেণী:জীবনীমূলক টেলিভিশন ধারাবাহিক
বিষয়শ্রেণী:ভারতীয় জাতীয় কংগ্রেস
বিষয়শ্রেণী:অখিল ভারত মুসলিম লীগ
বিষয়শ্রেণী:ধারাবাহিক নাটক টেলিভিশন ধারাবাহিক